“ศบค.” พบผู้ติดเชื้อ “โควิด” รวดเดียว 16 ราย มาจาก 7 ประเทศ ดันยอดป่วยสะสม 3,942 คน
"ศบค." พบผู้ติดเชื้อ "โควิด" รวดเดียว 16 ราย มาจาก 7 ประเทศ ดันยอดป่วยสะสม 3,942 คน
"ศบค." พบผู้ติดเชื้อ "โควิด" รวดเดียว 16 ราย มาจาก 7 ประเทศ ดันยอดป่วยสะสม 3,942 คน
26 พ.ย. 2563

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ (26 พ.ย.63)​ ระบุ พบผู้ป่วยยืนยันติดเชื้อรายใหม่เพิ่ม 16 ราย เป็นผู้ที่เดินทางมาจากต่างประเทศและเข้าสถานกักกันที่รัฐจัดให้ (State Quarantine) ประกอบด้วย สหรัฐอเมริกา 1 ราย, สหรัฐอาหรับเอมิเรตส์ 1 ราย, คูเวต 2 ราย, กาตาร์ 1 ราย, สวีเดน 1 ราย, ตุรกี 9 ราย และสวิตเซอร์แลนด์ 1 ราย
ทั้งนี้ ส่งผลให้มีจำนวนผู้ป่วยยืนยันสะสมล่าสุดอยู่ที่ 3,942 ราย เป็นผู้ป่วยที่ติดเชื้อภายในประเทศ 2,454 ราย ผู้ที่เดินทางจากต่างประเทศ 1,488 ราย และผู้ป่วยที่ตรวจพบในสถานที่กักกันที่รัฐจัดให้ 981 ราย โดยมีผู้ป่วยที่รักษาหายเพิ่ม 8 ราย รักษาหายแล้ว 3,788 ราย ยังรักษาตัวอยู่ในโรงพยาบาล 94 ราย ขณะที่ไม่มีผู้เสียชีวิตเพิ่มเติม โดยยอดผู้เสียชีวิตสะสมอยู่ที่ 60 ราย